HIMPUNAN HADITH HARIAN JAKIM 


Kategori : IBADAH Akidah 
Tajuk : 

Petua Dimurahkan Rezeki Dan Dipanjangkan Umur 

Hadith : 

Dari Anas bin Malik r. a katanya, dia mendengar Rasulullah s. a. w bersabda: "Sesiapa yang ingin supaya 
dimudahkan (Allah) rezekinya atau dipanjangkan (Allah) umurnya, maka hendaklah dia 
memperhubungkan silaturrahim (hubungan kasih sayang)." 

(Bukhari) 


Huraian 

Silaturrahim berasal daripada bahasa Arab yang bererti menghubungkan ikatan kasih 
sayang. Silaturrahim merupakan suatu ikatan yang suci yang menuntut kita sebagai umat 
Islam sentiasa menjaganya malah seseorang itu tidak dikatakan beriman selagi ia tidak 
mengasihi saudaranya sebagaimana ia mengasihi dirinya sendiri. Masakan manusia boleh 
hidup keseorangan, tanpa bergantung harap dan menerima kasih sayang daripada orang 
lain. Oleh itu jalinan silaturrahim adalah amat penting bagi sesebuah ummah itu hidup 
lebih cemerlang dan berjaya kerana ukhuwwah yang dipupuk di atas rasa cinta dan kasih 
kerana Allah pasti akan memberikan kekuatan pada jiwa mana-mana individu. 



